b"\n_START_ARTICLE_\nPuig-rob\xc3\xad\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia de planta rectangular coberta a dues vessants amb el carener perpendicular a la fa\xc3\xa7ana, la qual es troba orientada vers a llevant. El portal \xc3\xa9s adovellat i la dovella central \xc3\xa9s decorada. Les finestres del primer pis presenten motllures i s\xc3\xb3n decorades. Al damunt hi ha tres finestres que donen a les golfes del mas. A ponent i a nivell del primer pis hi ha una terrassa de planta rectangular que sobresurt del cos de l'edificaci\xc3\xb3. En aquest mateix indret s'hi adossen unes galeries a la part dreta, i s\xc3\xb3n cobertes a una sola vessant. \xc3\x89s constru\xc3\xafda amb pedra i arrebossada al damunt, deixant visibles els elements de ressalt que s\xc3\xb3n de pedra picada. L'estat de conservaci\xc3\xb3 \xc3\xa9s bo."